Nie net die mooiste blomme sal van 24 Augustus tot 2 September in die kerk besigtig kan word nie, maar besoekers sal ook die geleentheid kry om tussen die stalletjies in die dorp deur te wandel.
“Die opgewondenheid is aansteeklik omdat almal so bly is ons kan weer vanjaar ’n skou hê,” het Erasmus gesê.
Stone het gesê die gemeenskap is bly oor die mildelike reën wat oor die streek uitgesak en die veld laat ontwaak het.
“Buiten die skouspel van blomme in die Blomkerk, kan besoekers deur stalletjies in die Hoofstraat gaan wandel. Stalletjies wat enigiets van roosterkoek tot kunsvlyt verkoop, sal op verskillende plekke in die dorp opgestel wees. Daar is tog niks lekkerders as ’n tuisgemaakte happie of die mooiste kuns om jou besoek aan die Clanwilliam Veldblomskou net nog meer op te helder nie,” het Stone gesê.